2. maijs

2. maijs ir gada 122. diena pēc Gregora kalendāra (123. garajā gadā). Līdz gada beigām ir atlikušas 243 dienas.

Vārda dienas 
Sigmunds, Zigismunds, Zigmunds

Notikumi 
 1536. gads — Anna Boleina, Anglijas karaliene, tika arestēta un ieslodzīta, tiekot apsūdzēta laulības pārkāpšanā, asinsgrēkā, nodevībā un burvestībās.
 1875. gads — dibināta Engures jūrskola.
 1945. gads — Otrais pasaules karš:
 Padomju Savienība paziņoja par Berlīnes ieņemšanu; padomju karavīri pacēla sarkano karogu virs Reihstāga.
 Jaunzēlandes 2. divīzijas karavīri iegāja Triestē dienu pēc Dienvidslāvijas spēkiem; Vācu armija padevās Jaunzēlandes spēkiem.
 1997. gads — Tonijs Blērs kļuva par Apvienotās Karalistes premjerministru.
 2011. gads — ASV specvienība Pakistānā nogalināja Osamu bin Ladenu, aizdomās turēto par 11. septembra uzbrukumiem un FIB meklētāko personu.
 2012. gads — norvēģu gleznotāja Edvarda Munka gleznas "Kliedziens" pasteļa versija izsolē Ņujorkā tika pārdota par 120 miljoniem dolāru, uzstādot jaunu rekordu par izsolē pārdotu mākslas darbu.

Dzimuši 
 1660. gads — Alesandro Skarlati (Alessandro Scarlatti), itāļu mūziķis (miris 1725. gadā)
 1729. gads — Katrīna II Lielā (Екатерина II), Krievijas imperatore (mirusi 1796. gadā)
 1772. gads — Novāliss (Novalis), vācu rakstnieks un filozofs (miris 1801. gadā)
 1859. gads — Džeroms K. Džeroms (Jerome K. Jerome), angļu humorists (miris 1927. gadā)
 1860. gads — Teodors Hercls (Theodor Herzl), Austrijas ebreju žurnālists (miris 1904. gadā)
 1880. gads — Ādolfs Klingelhēfers (Adolphe Klingelhoefer), franču vieglatlēts un regbija spēlētājs (miris 1956. gadā)
 1892. gads — Manfrēds fon Rihthofens (Manfred von Richthofen), vācu lidotājs (miris 1918. gadā)
 1906. gads — Filips Halsmans (Philippe Halsman), Latvijā dzimis ASV fotogrāfs (miris 1979. gadā)
 1907. gads — Alfreds Dziļums, latviešu rakstnieks (miris 1976. gadā)
 1921. gads — Šotodžits Rajs (সত্যজিত রায়), Bengālijas kinorežisors (miris 1992. gadā)
 1942. gads — Žaks Roge (Jacques Rogge), sporta funkcionārs (miris 2021. gadā)
 1943. gads — Mustafa Nadarevičs (Mustafa Nadarević), bosniešu aktieris (miris 2020. gadā)
 1946. gads — Deivids Sušē (David Suchet), britu aktieris
 1957. gads — Dominiks Gorijs (Dominic Gorie), ASV kosmonauts
 1960. gads — Ģorge Ivanovs (Ѓорге Иванов), Maķedonijas prezidents
 1972. gads — Dveins Džonsons (Dwayne Johnson), ASV aktieris
 1975. gads:
 Deivids Bekhems (David Robert Joseph Beckham), angļu futbolists
 Dorotija Metkalfa-Lindenburgere (Dorothy Metcalf-Lindenburger), ASV kosmonaute
 1978. gads — Intars Busulis, latviešu mūziķis
 1981. gads — Tjagu Mendešs (Tiago Mendes), portugāļu futbolists
 1983. gads — Tina Maze (Tina Maze), slovēņu kalnu slēpotāja
 1984. gads — Tabo Sefološa (Thabo Sefolosha), Šveices basketbolists

Miruši 
 373. gads — Aleksandrijas Atanasijs (Ἀθανάσιος Ἀλεξανδρείας), Baznīcas tēvs (dzimis ap 296./298. gadu)
 1519. gads — Leonardo da Vinči (Leonardo da Vinci), itāliešu mākslinieks (dzimis 1452. gadā)
 1857. gads — Alfreds de Misē (Alfred de Musset), franču rakstnieks (dzimis 1810. gadā)
 1864. gads — Džakomo Meijerbērs (Giacomo Meyerbeer), franču/vācu mūziķis (dzimis 1791. gadā)
 1909. gads — Manuels Amadors Gerrero (Manuel Amador Guerrero), pirmais Panamas prezidents (dzimis 1833. gadā)
 1925. gads — Johans Pāliza (Johann Palisa), austriešu astronoms (dzimis 1848. gadā)
 1945. gads — Martins Bormanis (Martin Bormann), vācu politiķis (dzimis 1900. gadā)
 1957. gads — Džozefs Makārtijs (Joseph McCarthy), ASV politiķis (dzimis 1908. gadā)
 1969. gads — Francis fon Pāpens (Franz von Papen), Vācijas kanclers (dzimis 1879. gadā)
 1972. gads — Edgars Hūvers (Edgar Hoover), pirmais FIB direktors (dzimis 1895. gadā)
 2010. gads — Dina Kuple, latviešu aktrise (dzimusi 1930. gadā)
 2020. gads — Ināra Eglīte, latviešu dzejniece (dzimusi 1948. gadā)

Svētku un piemiņas dienas 
 Karoga diena (Polija)
 Otrie Darba svētki (Serbija un Slovēnija)

Maijs